Annað þing ASÍ-UNG fer fram í dag föstudag , 14. september , í sal Rafiðnarskólans að Stórhöfða 27 . Þingið munu sitja fulltrúar frá rúmlega 30 stéttarfélögum . Aðalumræðuefni þingsins verður húsnæðismál ungs fólks , en yfirskrift þingsins er : Húsnæði – mannréttindi ekki forréttindi . Ný vefsíða ASÍ-UNG mun líta dagsins ljós á meðan þinginu stendur en hún mun hafa það meginhlutverk að upplýsa ungt fólk um réttindi þess á vinnumarkaði . Kári Kristjánsson verður fulltrúi Framsýnar á fundinum .